internet vaartha 158 Views
అలప్పజ : భారత క్రికెటర్‌ కరణ్‌ నాయర్‌ తృటిలో స్నేక్‌ బోట్‌ ప్రమాదం నుంచి బయటపడ్డాడు. పంపా నదిలో పడవ తిరగబడటంతో ఇద్దరి ఆచూకీ గల్లంతవగా కరణ్‌ నాయర్‌తో సహా పలువురు సురక్షితంగా బయకు వచ్చారు. పరిమితికి మించి ఎక్కువ మంది స్నేక్‌ బోట్‌లో ప్రయాణించడంతోనే ఘటన జరిగినట్లుగా తెలుస్తుంది. కాగా వీరంతా శ్రీ పార్థసారథి స్వామి ఆలయంలో జరిగే వాట్లా సద్యా ఉత్సవం కోసం పలువురు ఈ స్నేక్‌ బోట్‌లో ప్రయాణం చేశారు. అయితే సుమారు 100 మంది వరకు బోట్‌లో ఎక్కడంతో, పడవ ప్రమాదం సంభవించినట్లు ఒక ఉన్నతాధికారి వెల్లడించాడు. ప్రమాద సమయంలో రెస్క్యూ టీమ్‌ వెంటనే అప్రమత్తం కావడంతో భారీ ప్రమాదం తప్పినట్లు ఆర్నా మూలా పోలీస్‌ అధికారులు పేర్కొన్నారు. గల్లంతయిన ఇద్దరి కోసం ప్రస్తుతం గాలింపు చర్యలు ముమ్మరం చేశారు. ఇక  కర్ణాటకకు చెందిన కరణ్‌ నాయర్‌కు ఇటీవల జింబాబ్వే టూర్‌లో స్థానం కల్పించిన సంగతి తెలిసిందే.